|  |  |
| --- | --- |
| Številka: 004-16/2024-2560-77 | |
| Ljubljana, 11. marec 2025 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Program dela in razvoja za upravljanje območja geometričnega središča Republike Slovenije za leto 2025 – predlog za obravnavo | | | | |
| 1. Predlog sklepov vlade: | | | | |
| Na podlagi drugega odstavka 9. člena Zakona o geometričnem središču Slovenije (Uradni list RS, št. 101/03) in 4. člena Uredbe o koncesiji za upravljanje območja geometričnega središča Republike Slovenije (Uradni list RS, št. 112/04) je Vlada Republike Slovenije na …… seji dne ……. pod točko ……. sprejela naslednji  SKLEP:   1. Vlada Republike Slovenije je potrdila Program dela in razvoja za upravljanje območja geometričnega središča Republike Slovenije za obdobje od 1. 1. 2025 do 2. 11. 2025, ki ga je pripravil koncesionar za upravljanje območja geometričnega središča Republike Slovenije, Društvo za razvoj in varovanje GEOSS-a, in h kateremu je dne 29. 1. 2025 z dopisom št. 620-2/2013 dala pozitivno mnenje Občina Litija. Obstoječa koncesijska pogodba št. 2552-20-000061 preneha z veljavnostjo 2. 11. 2025. 2. Sredstva za upravljanje območja geometričnega središča Republike Slovenije za leto 2025 v višini 33.036,00 evrase izplačajo v breme proračunskih sredstev leta 2025 s proračunske postavke 231370 – Posredovanje podatkov, ukrep št. 2512-11-0006.   Barbara Kolenko Helbl  GENERALNA SEKRETARKA  Sklep prejmejo:   * Društvo za razvoj in varovanje GEOSS-a, Vače 10, 1252 Vače * Občina Litija, Jerebova ulica 14, 1270 Litija * Ministrstvo za naravne vire in prostor * Ministrstvo za naravne vire in prostor, Geodetska uprava Republike Slovenije * Ministrstvo za finance * Služba Vlade Republike Slovenije za zakonodajo * Urad Vlade Republike Slovenije za komuniciranje | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| * Tomaž PETEK, generalni direktor Geodetske uprave Republike Slovenije * Darja KOMOVEC, Geodetska uprava Republike Slovenije | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva: | | | | |
| V skladu z Zakonom o geometričnem središču Slovenije (Uradni list RS, št. 101/03; v nadaljnjem besedilu: ZGSS) se upravljanje območja geometričnega središča Republike Slovenije (v nadaljnjem besedilu: GEOSS) izvaja kot javna služba na podlagi koncesije. Vlada Republike Slovenije je z upravno odločbo št. 01405-8/2005/3 z dne 2. 8. 2005 koncesijo podelila Društvu za razvoj in varovanje GEOSS-a za dobo desetih let. Na podlagi odločbe Vlade Republike Slovenije o podaljšanju koncesije za upravljanje območja geometričnega središča Republike Slovenije št. 01405-2/2020/4 z dne 23. 7. 2020 je bila z dosedanjim koncesionarjem, tj. Društvom za razvoj in varovanje GEOSS-a, avgusta 2020 sklenjena nova koncesijska pogodba št. 2552-20-000061 za dobo petih let, ki preneha z veljavnostjo 2. 11. 2025.  **Program dela in razvoja za upravljanje območja geometričnega središča Republike Slovenije za leto 2025**  ZGSS določa, da se sredstva za opravljanje nalog upravljanja območja GEOSS pridobivajo tudi iz državnega proračuna. Ta sredstva upravljavec pridobi na podlagi letnega programa dela in razvoja, katerega sestavni del je tudi finančni načrt. K letnemu programu dela in razvoja da mnenje pristojna lokalna skupnost, potrdi pa ga vlada.  Program dela in razvoja za upravljanje območja geometričnega središča Republike Slovenije za leto 2025 obsega naloge do zaključka veljavne koncesijske pogodbe, to je do 2. 11. 2025. Upravni odbor Društva za razvoj in varovanje GEOSS-a je program obravnaval in potrdil na seji dne 13. 1. 2025. Program je bil predložen tudi Odboru za spremljanje upravljanja območja GEOSS-a. Odbor je program obravnaval in ga potrdil na korespondenčni seji, ki je bila zaključena dne 7. 2. 2025. Občina Litija kot pristojna lokalna skupnost je dala pozitivno mnenje k pripravljenemu Programu dela in razvoja za leto 2025 z dopisom št. 620-2/2013 z dne 29. 1. 2025. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic nad 40.000 EUR:  / | | | | |
| **7.b Predstavitev ocene finančnih posledic pod 40.000 EUR:**  Javnofinančna sredstva v višini 33.036,00 evra, namenjena upravljanju območja geometričnega središča Republike Slovenije za leto 2025, bodo izplačana koncesionarju – tj. Društvu za razvoj in varovanje GEOSS-a, v breme proračunskih sredstev leta 2025 iz proračunske postavke 231370 – Posredovanje podatkov, ukrep št. 2512-11-0006. Višina določene letne koncesnine v višini 39.643,00 evra je zaradi izteka veljavne koncesijske pogodbe 2. 11. 2025 sorazmerno zmanjšana.  Odhodek javnofinančnih sredstev je planiran po Programu dela državne geodetske službe za leto 2025, v poglavju 3. – Finančni program za leto 2025, A. Program dela za leto 2025, pod točko 11.1 – Kulturna in tehnična dediščina – Upravljanje območja GEOSS. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| Glede na naravo in vsebino gradiva njegova objava na spletni strani oziroma javna obravnava ni potrebna. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA | |
| **11. Gradivo je uvrščeno v delovni program vlade:** | | | NE | |
| JOŽE NOVAK  MINISTER | | | | |

Prilogi:

* Program dela in razvoja za upravljanje območja geometričnega središča Republike Slovenije za leto 2025
* Mnenje Občine Litija k programu dela in razvoja za leto 2025, št. 620-2/2013 z dne 29. 1. 2025

**OBRAZLOŽITEV**

Obveznost predložitve programa dela in razvoja za upravljanje območja geometričnega središča Republike Slovenije za posamezno koledarsko leto določa drugi odstavek 9. člena Zakona o geometričnem središču Slovenije (Uradni list RS, št. 101/03), ki določa, da se sredstva za opravljanje nalog upravljanja območja GEOSS, ki se izvaja kot javna služba, iz državnega proračuna pridobivajo na podlagi potrjenega letnega programa dela in razvoja.

Program dela in razvoja za upravljanje območja geometričnega središča Republike Slovenije za leto 2025 poleg navedbe nalog v zvezi z območjem GEOSS vključuje tudi finančni načrt za izvedbo načrtovanih nalog do poteka koncesijske pogodbe, t.j. 2. 11. 2025. Letni znesek koncesnine je tako sorazmerno zmanjšan glede na datum poteka koncesijske pogodbe.

Ministrstvo za naravne vire in prostor meni, da vsebina predlaganega Programa dela in razvoja za upravljanje območja geometričnega središča Republike Slovenije za leto 2025 do poteka koncesijske pogodbe 2. 11. 2025 ustreza zasnovi izvajanja koncesije v zvezi z upravljanjem območja geometričnega središča Republike Slovenije, predlagana izvedba programa pa je racionalna.